รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี เปิดการสัมมนาโครงการสัมมนาเสริมสร้างเครือข่ายคุ้มครองผู้บริโภคในส่วนภูมิภาค
วันพฤหัสบดีที่ 1 มิถุนายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/06/4203_817425.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/156/2017/06/mp4/1 มิย 60 รัฐมนตรีประจําสํานักนายกรัฐมนตรี   เปิดโครงการ สคบ. สัญจร ครั้งที่ 3 จังหวัดน่าน.mp4"
}
],
title: "รัฐมนตรีประจําสํานักนายกรัฐมนตรี เปิดการสัมมนาโครงการสัมมนาเสริมสร้างเครือข่ายคุ้มครองผู้บริโภคในส่วนภูมิภาค",
// qualities: ["160p", "260p", "530p", "800p"],
// defaultQuality: "260p"
}
});
รัฐมนตรีประจําสํานักนายกรัฐมนตรี เปิดการสัมมนาโครงการสัมมนาเสริมสร้างเครือข่ายคุ้มครองผู้บริโภคในส่วนภูมิภาค
ครั้งที่ 3 พร้อมลงพื้นที่ตรวจเยี่ยมการดําเนินงานหมู่บ้านเศรษฐกิจพอเพียง
วันนี้ (1 มิ.ย.60) เวลา 10.00 น. ที่หอประชุมศูนย์ราชการจังหวัดน่าน นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานเปิดโครงการสัมมนาเสริมสร้างเครือข่ายคุ้มครองผู้บริโภคในส่วนภูมิภาค ครั้งที่ 3 พร้อมบรรยายพิเศษ “บทบาทการคุ้มครองผู้บริโภคในส่วนภูมิภาค” เพื่อให้ผู้บริโภคได้รับทราบข้อมูลข่าวสารและรับรู้ถึงสิทธิของผู้บริโภคที่จะได้รับความคุ้มครองตามกฎหมาย
ทั้งนี้ สํานักงานคณะกรรมการผู้บริโภคมีภารกิจสําคัญในการสนับสนุนการดําเนินงานจัดการกลไกคุ้มครองผู้บริโภคจังหวัดและท้องถิ่น และเพิ่มประสิทธิภาพในการให้บริการประชาชนด้านการคุ้มครองผู้บริโภคในพื้นที่ส่วนภูมิภาค พร้อมทั้งทําหน้าที่ประสานกับคณะอนุกรรมการคุ้มครองผู้บริโภคประจําจังหวัดทุกจังหวัด โดยการเสริมสร้างและสนับสนุนเครือข่ายผู้บริโภคในส่วนภูมิภาค การเพิ่มขีดความสามารถ ศักยภาพ ทักษะ ความรู้ความเข้าใจ และเสริมสร้างความเข้มแข็งในการปฏิบัติงานด้านการคุ้มครองผู้บริโภคให้กับประชาชน ได้มีความรู้ความเข้าใจในฐานะผู้บริโภค ให้รู้จักคุ้มครองสิทธิของตนเองโดยไม่ตกเป็นฝ่ายเสียเปรียบ และไม่เพิกเฉยที่จะเรียกร้องสิทธิของตนเอง หรือได้รับอันตรายจากการบริโภคสินค้า
โอกาสนี้ รัฐมนตรีประจําสํานักนายกรัฐมนตรี ได้บรรยายพิเศษเรื่อง “นโยบายการคุ้มครองผู้บริโภคในส่วนภูมิภาค” โดยได้เน้นย้ําให้ประชาชนทราบถึงอํานาจหน้าที่ ในการให้ความคุ้มครองผู้บริโภค เช่น การรับเรื่องราวร้องทุกข์ ติดตามสอดส่องพฤติการณ์ของผู้ประกอบธุรกิจ อันมีลักษณะเป็นการละเมิดสิทธิผู้บริโภค รวมทั้งการเผยแพร่ประชาสัมพันธ์ข้อมูลข่าวสาร ความรู้ด้านการคุ้มครองผู้บริโภคในชีวิตประจําวัน เป็นต้น
นอกจากนี้ รัฐมนตรีประจําสํานักนายกรัฐมนตรี ได้กล่าวชื่นชมคณะอนุกรรมการคุ้มครองผู้บริโภคประจําจังหวัดน่านและศูนย์ดํารงธรรมจังหวัดน่านที่ได้ให้บริการประชาชนเป็นอย่างดี สามารถเข้าถึงประชาชนได้ ตามนโยบายของรัฐบาลที่เกี่ยวข้องกับการคุ้มครองผู้บริโภค และส่งเสริมบทบาทขององค์กรภาคเอกชนและภาคประชาชน ให้มีส่วนร่วมในการพัฒนาศักยภาพของประชาสังคมและชุมชนท้องถิ่น
จากนั้น รัฐมนตรีประจําสํานักนายกรัฐมนตรี พร้อมคณะ ได้ลงพื้นที่ตรวจเยี่ยมการดําเนินงานหมู่บ้านเศรษฐกิจพอเพียง วิสาหกิจชุมชนชีววิถีบ้านน้ําเกี๋ยน อําเภอภูเพียง จังหวัดน่าน ซึ่งเป็นชุมชนนําร่องแห่งแรกที่ประชาชนหันมาพึ่งพาตนเอง โดยใช้สมุนไพรจากป่าและสมุนไพรจากสวนครัวหลังบ้าน ไปพัฒนาเป็นผลิตภัณฑ์ดูแลสุขภาพ เพื่อลดการใช้สารเคมีและลดรายจ่ายภายในครัวเรือน สร้างอาชีพสร้างรายได้สู่ชุมชน รวมทั้งยังช่วยให้เกิดการพัฒนาและอนุรักษ์ทรัพยากรของชุมชน สร้างระบบเศรษฐกิจระดับท้องถิ่นให้เกิดความเข้มแข็งและยั่งยืนต่อไป